nyt i november 2018\nMindesmærker i hundredvis bliver fredet\nJyllands-Posten 09.11.2018 KL. 10:23 AF RONJA MELANDER 650 genforeningssten og mindesmærker bliver fredet i anledning af 100-året for Sønderjyllands genforening med Danmark.\nEsterhøjstenen er Danmarks næststørste genforeningssten. Den vejer ca. 25 tons og blev i løbet af sommeren 1920 opstillet på den 89 meter høje Esterhøj ved Høve i Vestsjælland. Arkivfoto: Polfoto/Per Folkver »Sekstusind unge sønners liv var dine løsepenge.« Sådan skrev forfatteren Henrik Pontoppidan i Genforeningssangen om mændene, der betalte prisen for, at Sønderjylland kunne blive dansk igen. Ved de fleste sønderjyske kirker og mange andre steder i landet kan man i dag finde monumenter til ære for de faldne under Første Verdenskrig. Og i alt 650 mindesmærker vil nu blive fredet for at markere 100-året for genforeningen, oplyser Kulturministeriet fredag. Ifølge ministeriet blev der i årene omkring 1920 rejst omkring 670 sten og mindesmærker over hele Danmark. »Genforeningsstenene er ikke bare fortællingen om, hvordan nutidens Danmarkskort blev formet efter afslutningen af 1. verdenskrig i 1918, hvor Sønderjylland blev en del af Danmark ved Genforeningen i 1920,« siger kulturminister Mette Bock (LA) i en pressemeddelelse og fortsætter: »De fortæller også historien om den glæde, som Sønderjyllands genforening skabte både nord og syd for den gamle Kongeågrænse. Derfor tager vi nu initiativ til, at vi kan få fredet alle stenene, så de sikres for eftertiden, og så de kan indgå som en del af markering af genforeningsjubilæet i 2020. « Fortidsmindefredningen betyder, at mindesmærkerne ikke umiddelbart kan fjernes, flyttes eller ødelægges. På Kulturministeriets kort over monumenter og nationale mindesmærker, kan man finde en oversigt over eksisterende mindesmærker fra genforeningen. Ifølge Grænseforeningen findes den mest komplette registrering af stenene dog på hjemmesiden her. Efter nederlaget i 1864 var krigslysten i Danmark mættet, og landet placerede sig under neutral fane, da en ophedet konflikt mellem Serbien og Østrig-Ungarn kort efter århundredeskiftet udløste Den Store Krig, som spredte sig ud over et helt kontinent. Men syd for Kongeåen stod man uden for det danske helle. 1864 havde gjort sønderjyderne tyske, men mange vedblev at være dansksindede.\nDet anslås, at ca. 30.000 store drenge såvel som unge og midaldrende mænd fra Sønderjylland blev indkaldt til Første Verdenskrig, og over en sjettedel kom altså aldrig hjem igen, da krigen fik en ende i november 1918. Genforeningen blev symbolsk markeret, da kong Christian X red over den gamle grænse ved Kongeåen på sin berømte hvide hest.\nNogle – heriblandt René Rasmussen, museumsinspektør på Museum Sønderjylland - har gjort sig det tankeeksperiment at regne på tabstallet, som det havde set ud, hvis hele Danmark havde været involveret i krigen. Hans bud lyder, at det ville være løbet op i uoverskuelige 100.000 dræbte. Dermed havde krigen været den blodigste i Danmarkshistorien.\nJulemandens postkasse flyttes til Nissebandens by i Grønland\nPolitiken FORBRUG OG LIV 15. NOV. 2018 KL. 21.30 AF CHARLOTTE BRANNER\nNu sender kommunen i Diskobugten den meterhøje postkasse til Uummannaq, hvor skoleelever besvarer brevene. Julemandens postkasse. Foto: Charlotte Branner\nNår håbefulde brevskrivere sender ønskesedler til julemanden i Grønland i år, ender brevene i den vestgrønlandske by Uummannaq, hvor DR’s julekalender ’Nissebanden i Grønland’ fra 1989 blev optaget. Fredag bliver den meterhøje postkasse bugseret væk fra sin nuværende placering i Ilulissat for at blive sejlet til Uummannaq med årets sidste fragtskib, før isen lukker sejladsen i området for vinteren.\nNår postkassen ankommer til den lille by med 1.300 indbyggere nord for Diskobugten, skal den sættes i stand og placeres et egnet sted i samarbejde med byens beboere. Julemandens grønne hytte, der ligger et par timers vandring uden for byen, og som blev danmarkskendt som julemandens kongsgård i ’Nissebanden i Grønland’, skal også efterses, siger erhvervsdirektøren i Avannaata Kommune, Hans Peter Lennert, til Politiken.\nJulemandens hytte ved Uummannaq, hvor Danmarks Radio optog julekalenderen ’Nissebanden i Grønland’. Foto: Ulrik Bang/Ritzau Scanpix Det glæder de sig til i Uummannaq, hvor de ældste elever på Edvard Kruse Skolen de seneste fire år har brugt en del af deres undervisningstid på at besvare brevene, folk sender til julemanden, og som bliver fløjet med fly og helikopter til posthuset i Uummannaq. »Kommunen spurgte for fire år siden, om vi ville overtage besvarelsen af brevene, og det sagde vi ja til af pædagogiske årsager. Vi vil gerne have, at børnene opdager, at verden er større end det her lille samfund, og at de ser, hvor forskellige livsvilkår folk har. Hvor danske børn sender sutter og ønskesedler, sender voksne asiater gaver og ønsker om en god uddannelse eller en god kone«, fortæller Tim Arnoldi, som er viceskoleinspektør på Edvard Kruse Skolen i Uummannaq, hvor bygdens 200 børn undervises fra 1. til 10. klasse.\nKonkurs tre gange - Forud for flytningen til Uummannaq har julemandens postkasse levet en omtumlet tilværelse, siden den i 1992 blev stillet op på havnen i hovedstaden, Nuuk. To gange er virksomhederne bag postkassen gået konkurs, og i 2011 blev rettighederne til julemanden solgt og postkassen flyttet til Ilulissat. Også her måtte man opgive at få foretagendet til at løbe rundt, og det blev tvangslukket i 2016.\nDe mange nedture gennem årene har ført til mange ubesvarede breve og skuffede børn verden over. De senere år har Avannaata Kommune (tidligere Qaasuitsup Kommune) betalt regningen for at besvare julemandens post. 125.000 kroner kostede det det første år, men efter at skoleeleverne har overtaget besvarelsen og aflønnes med bl.a. studieture, er omkostningerne faldet til under det halve. Men det er stadig ikke alle, der kan forvente at modtage svar fra julemanden, fortæller Tim Arnoldi, som er tovholder på julemandsbesvarelserne i Uummannaq. Han har sammen med skolens lærere og elever indrettet et kontor på det lokale museum, hvor julemandens fortrykte svarkort ligger, og de hen ved 3.000 årlige krydstogtturister kan sende hilsener hjem.\nJulemandens kane, som har henslæbt nogle uvirksomme år på en parkeringsplads i Illulissat ved siden af postkassen, skal fikses op og placeres ved lufthavnen i byen, så tilrejsende turister kan se, at det er her, julemanden bor. Foto: Charlotte Branner Hvor der i julemandens storhedstid i Nuuk kunne ankomme op mod 150.000 breve på en sæson, modtog skolen sidste år 10.00015.000 breve. Så mange breve kan eleverne på den lille skole ikke nå at besvare, selv om de fortsætter arbejdet ind i januar. En del af brevene kan slet ikke besvares, fordi der ikke er skrevet tydelig afsender på kuverten. Andre breve er på kinesisk eller russisk, og så langt rækker undervisningen trods alt ikke i Uummannaq. Og så er der de breve, som eleverne ganske enkelt ikke kan nå. »Hvert år har vi nået at besvare 5.000-6.000 breve. Men vi gemmer dem alle sammen, så vi har efterhånden en del post liggende her«, fortæller Tim Arnoldi.\nPolitiken KULTUR 15. NOV. 2018 KL. 12.13 AF SIMON ROLIGGAARD Morten Grunwald blev dansk folkeeje som Benny i Olsen-banden, men han har også høstet stor anerkendelse som karakterskuespiller på teater og i film. Her modtager han i 2008 en Bodil for Bedste mandlige birolle i filmen 'Hvid nat'.\nDe fleste kendte ham som Benny fra Olsen-banden. Andre som Frede, der slog først, mens andre igen vil kende ham for at have hentet størstedelen af Samuel Becketts absurde teaterstykker til den danske scene. Nu er Morten Grunwald død. Skuespilleren Morten Grunwald er død. Han blev 83 år gammel. Det oplyser den nærmeste familie til Politiken. Morten Grunwald sov stille ind i går aftes efter et lille døgns indlæggelse på Sankt Lukas. Forud er gået et længere forløb med kræft. Kun ét år som pensionist Det er kun ét år siden, at Grunwald trak sig officielt tilbage fra den branche, der var hans liv i fem årtier. Tidligere på året måtte han melde afbud til 50-års jubilæet for Olsen-bandens første film på grund af sygdommen. Dengang sagde han til Se og Hør, at han havde takket nej til strålebehandling. Morten Grunwald - Skuespiller, instruktør og teaterleder. 9. december 1934 - 14. november 2018. Uddannet skuespiller fra Odense teater og Det Kgl. Teaters elevskole 1957-60. Op gennem 1960’erne spillede han roller på Odense Teater og flere forskellige teatre i København blandt andet Det Ny Teater. Tog i 1971 initiativ til oprettelse af Bristol Music Center’s Teater, som han ledede frem til 1980. 1980-92 var han direktør for Betty Nansen Teatret og senere Østre Gasværk Teater frem til 1998. Sideløbende spillede han et utal af roller på tv og i film bl.a. i ’Slå første, Frede’ (1965), ’Matador’ (1978-82), ’Jul på Slottet’ (1986), ’Hvid nat’ (2007) og ’Stille hjerte’ (2014). Særligt kendt er han for rollen som Benny i de i alt 14 film om Olsenbanden. Har udgivet selvbiografierne ’Kort tid’ (2005) og ’Min tid i gule sokker’ (2014). Gift 1965 med skuespiller Lily Weiding (f. 1924). »Jeg er 83 år. Jeg ved ikke, om der er måneder eller længere, men så er det det. Jeg har haft et langt og godt liv«, sagde han. Succes på film, tv og teater - Han har vundet et hav af priser og medvirket i mere end 50 film, hvoraf han nok er mest kendt for de 14 om Olsen-banden. Han har selv stået på scenen, været teaterdirektør for Bristol Teatret og Betty Nansen Teatret, og så var det ham, der så potentialet i det gamle gasværk på Østerbro og lavede det om til et teater. Det var også her, han sidste sommer spillede sin sidste forestilling, ’3 x Beckett’. Morten Grunwald efterlader sig sin kone, Lily Weiding, og deres fælles datter samt to papdøtre.\nGrønlandske børn og forfatter blev hædret af kronprinsparret\nJyllands-Posten 24.11.2018 KL. 22:16\nForfatteren Kim Leine, som har skrevet flere bøger om Grønland, modtager lørdag Kronprinsparrets Kulturpris. Kronprinsparrets Sociale Pris gik til Foreningen Grønlandske Børn. Det er en forening, der arbejder for bedre forhold for børn i Grønland. Her takker foreningen Grønlandske Børns generalsekretær Puk Draiby for prisen. Foto: Henning Bagger/Ritzau Scanpix Grønland var den røde tråd, da kronprins Frederik og kronprinsesse Mary lørdag aften overrakte parrets priser i Musikkens Hus i Aalborg. Kulturprisen går til den dansk-norske forfatter Kim Leine, der har boet en årrække i Grønland og udgivet flere bøger om forholdet mellem Danmark og Grønland. I 2013 vandt han Nordisk Råds Litteraturpris for bogen "Profeterne i Evighedsfjorden" om de første danske missionærer i Grønland. Kronprinsen lagde vægt på forfatterens særlige evne til at skildre mennesker. - Selv om nogle værker foregår i en helt anden tid, bliver man som læser trukket ind i historien og mærker karakterernes desperation, ensomhed og tvivl.\n- Leine har en evne til at beskrive mennesker, så de kravler ind under huden på læseren, hvor de bliver længe efter, man har lagt bogen fra sig, lød det om valget af Kim Leine.Kronprinsparrets Sociale Pris går til Foreningen Grønlandske Børn. Det er en forening, der arbejder for bedre forhold for børn i Grønland. Foreningen har blandt andet udviklet en bisidderordning, som skal sikre, at børn bliver hørt i socialsager, der vedrører dem.\n- De (foreningen, red.) ser potentialet hos børn og unge, og de understøtter dem i at udvikle sig til hele mennesker, så de har den bedste mulighed for at opfylde deres fulde potentiale, lød det fra kronprinsesse Mary. Kronprinsessen sagde også, at alle børn og unge har ret til et værdigt liv.\nKronprinsparrets Priser blev indstiftet af Bikubenfonden i 2004 som en bryllupsgave til parret. Prismodtagerne udpeges af kronprinsparret efter indstilling fra to rådgivende komitéer, der har ekspertise inden for henholdsvis kulturområdet og det sociale arbejde.Med Kronprinsparret Kulturpris og Kronprinsparrets Sociale Pris følger 500.000 kroner og et kalejdoskop skabt af kunstneren Olafur Eliasson. /ritzau/\nFilminstruktøren Annika Berg modtager Stjernedrysprisen ved uddelingen af Kronprinsparrets Priser i Musikkens Hus i Aalborg. Foto: Henning Bagger/Ritzau Scanpix Kronprinsparret Stjernedryspris gik til Fundamentet i Aarhus. Foto:Henning Bagger/ritzau Scanpix\nVestamager og Gudenåen er blandt Danmarks 15 skønneste steder\nPolitiken - DANMARK 20. NOV. 2018 KL. 13.17\nVestamager er også kommet med på listen med de 15 skønneste pletter i Danmark.\nJury har på baggrund af 1670 borgerforslag valgt de 15 skønneste pletter på danmarkskortet i ny naturkanon. Danmark har fået en ny naturkanon, der rummer 15 af de skønneste pletter på danmarkskortet. Lige fra Råbjerg Mile i nord over Gudenåens og Skjernåens kilder i Midtjylland til Møns Klint. Den bynære natur på Vestamager nær hovedstaden er også kommet med. En jury bestående af otte fagfolk og naturformidlere har på baggrund af 1.670 forslag fra borgerne udpeget de unikke naturområder. »Det er nogle vidunderlige steder, og jeg kan kun anbefale at opleve dem«, siger miljøminister Jakob Ellemann-Jensen (V). Han præsenterer den nye naturkanon tirsdag formiddag ved Jernhatten på Djurslands østkyst. Jernhatten er en fredet bakke og et udsigtspunkt med udsigt ud over Kattegat, og stedet er også med på kortet over unikke naturoplevelser. »Danmarks Naturkanon skal være for alle danskere. Så uanset hvor vi er i landet, skal vi for eksempel på en familietur nemt kunne besøge et sted i naturkanonen. Der er mere forunderlig natur i Danmark, end man tror«. »Jeg håber, at den nye naturkanon kan inspirere alle borgere, så vi får endnu mere glæde af naturen«, siger Jakob Ellemann-Jensen. Men er det ikke en gratis omgang at plotte 15 steder ind på danmarkskortet og kalde det en kanon? »Du kan godt kalde det en gratis omgang, og nogen siger også: ’Naturen, det billige skidt’«. »Men det er nogle naturperler, og de er altså ikke gratis at have. Men at nyde dem kan være en billig oplevelse«, siger Jakob Ellemann-Jensen. Der er afsat cirka fire millioner kroner til arbejdet med at udarbejde den nye naturkanon og efterfølgende markedsføring via hjemmesiden naturkanon.dk.\nMinisteren mangler at besøge to skønne pletter - Ministeren kan endnu ikke prale af at have besøgt alle 15 steder i naturkanonen - Mandø ved Vadehavet og Suserup Skov på Sjælland mangler endnu på todo listen. Formanden for juryen, journalist og forfatter Susanne Sayers, kalder det et ’privilegium’ at have været med i arbejdet. »Det har været en stor og glædelig overraskelse at se de tusindvis af kommentarer fra danskerne om, hvor meget naturen betyder for dem. Vi har noget unikt, og det skal vi værdsætte og passe godt på«, siger hun. Kriterierne for at komme med i den nye naturkanon er, at den enkelte lokalitet skal have ’en smuk natur og noget særligt, der er værd at besøge’. Desuden skal lokaliteten ’have en væsentlig biologisk, geologisk eller landskabelige værdi’. Endelig skal der være offentlig adgang til stedet, ligesom det har været en ambition at få alle landsdele repræsenteret. -- ritzau


Bojan sikrede spansk sejr i Tyskland - TotalBold.dk\nBojan sikrede spansk sejr i Tyskland\nFC Barcelona slap af sted fra Tyskland med et godt resultat mod Schalke. Unge Bojan Krkic afgjorde en kamp, hvor danske Søren Larsen og Peter Løvenkrands blev skiftet ind mod kampens slutning.\nSchalke havde ikke meget at byde på i starten af kampen, og lod gæsterne fra FC Barcelona tage initiativet. Dette benyttede spanierne til at bringe sig i front efter bare tolv minutter. Andrea Iniesta lagde en god aflevering i dybden til Thierry Henry, der fik afsluttet lige på Schalke-keeper Manuel Neuer. På den efterfølgende returbold kom Bojan Krkic til bolden, og kunne fra en halv meters afstand score i det tomme mål.\nResten af første halvleg kontrollerede Barcelona, og Schalke havde kun noget at byde på i forbindelse med dødbolde. Gæsterne så heller ikke ud til at have travlt med at udbygge føringen.\nI anden halvleg kom værterne ud som et helt andet hold. Der blev kæmpet for alle bolde, og tyskerne spillede sig frem til flere chancer. Christian Pander var tæt på fem minutter inde i anden halvleg, men hans forsøg fra 35 meter blev rettet af og gik forbi mål.\nSchalke skabte flere muligheder efterfølgende, men selvom både Gerald Asamoah og Marcelo Bordon var uhyre tæt på at score, så måtte Schalke, der skiftede danskerne Søren Larsen og Peter Løvenkrands ind mod kampens slutning, forlade banen som tabere.\nFC Barcelona vandt 1-0, og dermed ser det meget svært ud for Schalke forud for returopgøret i Spanien.\nd. 01 april 2008 20:52:12 Pernille Nielsen


Personale - Fonden Hjørnegården\nDaglig leder. Arbejdende inden for området siden 1979. Uddannet Pædagog, Psykoterapeut fra Hildebrand Instituttet.\nHåndværksmæssig uddannelse, grundforløb på Hildebrand Instituttet.\nAfdelingsleder. Uddannet pædagog, Grundforløb på Hildebrand Instituttet. Ansat siden 2010\nMie Nolting Kristensen\nUddannet pædagog 2014 ansat siden 2014\nPraktisk medhjælp 2016\nJihad Al Asheq\nSussanne Hangård Vendelbo\nUddannet psykolog ansat som vikar siden 2013\nHeidi Schneider Laursen\nUddannet pædagog – ansat siden 2018


Træning: Set back :-( - bensens.dk\nBlå Flag (vindmåler)\nTræning: Set back :-(\nfebruar 18, 2020 februar 18, 2020 Redak 1 Kommentar #bensen15årsiden, #YOUCANDOIT\nEgentlig skulle jeg i fredags, have haft en seance med Pia fra You-can-do-it, men den har jeg aflyst.\nDet har jeg selvfølgelig dårlig samvittighed over, men jeg har været travlt beskæftiget med at dokke færge i Frederikshavn, så dels har jeg ikke været hjemme, dels og meget værre,- jeg har ikke passet min træning og min foderstyring.\nFaktisk har jeg ikke trænet siden 7 februar og det er noget rigtigt skidt.\nOg har fået tilbageslag, både vægtmæssigt, men især ift. til ryg og skulder. Døjer med begge dele for tiden, og det er jo i høj grad selvforskyldt.\nJeg gider ikke komme med en masse undskyldninger,- fakta er, at jeg har taget 1.5 kg på, og har ondt i ryggen.\nDet dutter ikke, så i dag var jeg endelig til træning igen.\nOg det var helt rart at få ondt de vanlige steder igen.\nJeg fulgte mit træningsprogram slavisk, og må nok indse, at jeg fremover er nødt til at træne regelmæssigt for at holde min ryg fit.\nDet skal jeg have vendt med Pia næste gang, og måske have justeret lidt træning.\nMens jeg stod på crosstraineren, kom jeg i tanke om en artikel om træning jeg skrev for ca. 15 år siden. Den foregik i samme center som jeg kommer på nu, men vil understrege, at træneren ikke er Pia….måske det er hendes mor? 🙂\nSpol tiden 15 år tilbage 🙂\nI lang tid har jeg kredset med tanken om at lave lidt træning,- således at jeg bedre kan udføre mine trapezstyrt. Når jeg altså genoptager gesjæften.\nMin hidtidige erfaringer med mere alternative tilgange til kropslighed er jo ikke faldet specielt heldigt ud,- tænk bare sidst jeg opsøgte massage.\nSelv om det lyder besnærende med et mavebælte med én vibrator der kan tune vommen,—- eller irishealing med garanteret vægttab??? For slet ikke at tale om shaitsu med garanteret tankeoverføring. UHM.\nNå, men det blev altså til et motionscenter.\nNu skal I prøve at forstille jer et stykke lille godt bygget mandsperson troppe til prøvetime.\nAllerførst havde jeg ringet ned for at bestille en sådan omgang,—- damen i telefonen ville vide om det var vægttab, bodytuning, vægtvogter, trim, kickboxing, styrkeløft,— eller om jeg bare kom for at kigge på pigerne?? Njaaa svarede jeg,- det er nok nærmest bare lidt generel opstramning,- måske især om livet…\nOk. Tilbage til den lille godt byggede mandsling. Altså mig.\nJeg trådte ind af døren, og den flot trænede dame bag disken sagde straks,- godt og velkommen,- din personlige instruktør venter dig allerede,- hvis du vil lægge overfrakken og klæde om,- skal jeg kalde på hende………hende….. Typisk bensenheld.\nJeg havde selvfølgelig taget træningstøj med. Min brugsenhabit og løbeskoene som jeg også benyttede da jeg lagde rockwool på loftet.\nHurtig omklædning og jeg trådte ind i tortursalen. KRISE KRISE….. der var fyldt med spejle,- og helt ærligt,- jeg kunne godt se at mine joggingbukser ikke helt kunne nå min joggingtrøje,- der var et gab på ca 10 cm,—- dette var ekstra tydeligt idet mit maddikehvide maveskind nærmest lyste op i mellemrummet mellem bukser og bluse.\nInstruktøren gik en laaaaaangsom runde omkring min velbyggede krop,- og spurgte minsandten….. hvad var det du sagde du ville………ØH strammes lidt op. Laaaaang pause,—— jaaaa der er jo lidt at bygge på,———- det kan blive stort……vil du købe et årskort med det samme??\nDet valgte jeg selvfølgelig at overhøre, min opmærksomhed var helt rettet mod ca 48 forskellige instrumenter,— stort set alle bemandet med kvinder i tæt stramtsiddende hot moderne trikoter. Jeg blev ligesom lidt bevidst omkring min påklædning,- ligesom min opfattelse af velbygget mandekrop måske blev revurderet en anelse.\nFruentimmeret udstødte et suk, og nærmest hvislede,—— vi er vel nødt til at komme i gang,—— kan du løsrive dig så længe at du kan følge med mig?\nDerefter gik det i rask galop rundt i lokalet,— dvs. rask og rask. Efterhånden som domininaen havde mig i behandling i diverse udspekulerede torturinstrumenter,- kunne jeg dårligt nok slæbe mig efter hende.\nDer var dog også visse fordele….jeg blev fuldstændig udaset anbragt på en eller anden benmaskine,- der tilsyneladende havde til formål at ødelægge mine sener og ledbånd i benene. Lige over for mig var en maskine,-der viste det sig,- skulle stramme yderlår på kvinder……….!!\nFor de stakler der ikke er bekendt med sådan en indretning,- kan jeg fortælle at kandidaten sætter sig på en stol,- anbringer benene på to arme,- og derefter spreder og samler benene.\nBedst som jeg sidder og overvejer om jeg skal lægge mig til at dø,- kommer et kvindfolk med pålimet træningstøj hen og sætter sig i yderlårsopstrammeren. Lige overfor, lad os kalde det navlehøjde, er jeg sunket sammen. Pigen lader som ingenting og begynder sin\ntræning……..åbne….lukke…..åbne…….lukke…….heldigvis var jeg i forvejen rød i hovedet,—- men jeg forelskede mig på stedet i min lårmaskine. Tøsen lod som om udstillingen af alle talenterne var ikke eksisterende……. Det forsøgte jeg også,— uden held….!!!!!!! I midlertid kunne baben være helt tryg,- for jeg var fuldstændig ude i stand til at foretage det mindste lillebitte overgreb.\nMin dominina konstaterede tørt……Nå denne her maskine kan du vist godt li`.\n(Et tilbageblik, meget har ændret sig siden, andet har ikke….)\nPersonlig træner? Pia fra You can do it,- her\n← Samlet grej\nPowerjoint/baseplate,- check den…. →\nEn mening om “Træning: Set back :-(”\nfebruar 19, 2020 kl. 9:24 pm\nSlapp av! 1,5 kg er ikke vektoppgang. Det er vanlig at vekten vår varierer inntil 3 kg når vi har stabil vekt og det er veskebalansen, vann ut og inn, som forklarer disse svingningene best. Skal man vite om man går opp eller ned er det lurt å veie seg en gang i uken i minst fire uker også tolke trenden og se om det varierer eller om det gå jevnt opp eller ned.\nOg, mat er kilo og trening er gram. Man trenger ikke trene for å gå ned i vekt. Skal vi opp i vekt må vi spise mer. Skal vi ned i vekt må vi spise mindre. Skal vi bli sterkere må vi trene. Så enkelt og så vanskelig er det.\nFestlige foil forsøg\nBlå Flag. Foil. 13 juli over middag\nRedak til Skæv foil.\nFF til Skæv foil.\nRedak til Lidt flovt?\nLuna til Lidt flovt?\nRedak til Fed, foil og færdig


Industriens Pension kåret til årets digitale pensionsselskab | Blik & Rør\nIndustriens Pension kåret til årets digitale pensionsselskab\nDe VVS'ere, som via overenskomsten har deres pensionsordning i Industriens Pension, kan nu bryste sig af at være medlemmer af årets digitale pensionsselskab 2018. Det oplyser Industriens Pension i en pressemeddelelse.\nDet er pensionsselskabets login-område ’Min side’ og selskabets innovationsevne, der er blandt de vigtigste årsager til, at Industriens Pension er kåret til Årets Digitale Finansvirksomhed blandt danske pensionsselskaber.\nPrisen blev uddelt på konferencen Årets Digitale Finansvirksomhed, og kåringen er baseret på vurderinger fra mere end 3.000 kunder og ekspertvurderinger af selskabernes digitale løsninger.\n- Vi er enormt glade og stolte over at vinde prisen. Det ligger i vores dna at gøre det så enkelt som muligt at være kunde hos os. Derfor har vi altid fokus på at udvikle vores digitale univers for at sikre medlemmerne en god, effektiv og brugervenlig pensionsordning. Det vil vi fortsat arbejde målrettet på, siger Laila Mortensen, adm. direktør i Industriens Pension.\nNy app og digitalt pensionstjek Industriens Pension har gennem årene lanceret en lang række digitale services. Sidste år lancerede selskabet en ny app, som gør det nemt og overskueligt for medlemmerne at følge med i deres pensionsordning. Desuden gik Industriens Pension i luften med en ny brugervenlig digital service, så medlemmerne selv kan tjekke, om de sparer nok op til pension.


Ekspert: Muligt at dyrke korn uden pesticider | Gylle.dk\n3. september 2013 Af Kjeld Hansen 0 Kommentarer\nDet kan sagtens lade sig gøre at udvikle kornsorter, som man ikke behøver at sprøjte med kemiske giftstoffer for at tvinge dem til modning. Sådan lyder det fra et lille nordjysk kornforædlingsfirma.\n– Det er slet ikke noget problem. Det er kun et spørgsmål om vilje og prioritering. Hvis man gerne vil undgå pesticider, så kan man godt, udtalte kornforsker Anders Borgen fra Mariager til P4 Nordjylland 28. august.\nI følge ham er en af forhindringerne modstridende økonomiske interesser – for 70 procent af alt såsæd i verden ejes af firmaer, der også lever af at tjene penge på at sælge kemikalier.\n– Der skal en politisk vilje til, fordi planteforædlerne vil ikke gøre det her på eget initiativ og det vil landbruget heller ikke, siger Anders Borgen.\nAlligevel fastholder han, at det er muligt at dyrke korn uden brug af pesticider.\n– Vi kan ændre verden, hvis vi vil. Om vi så vil eller ej må være op til politikerne og den enkeltes overbevisning. Vi kan i hvert fald vise, at det kan lade sig gøre, siger han.\nPenge til udvikling af kornsorter\nDer skal bruges flere penge på at udvikle alternative kornsorter, der er mindre afhængige af kemi. Det mener socialdemokraten Bjarne Laustsen ifølge P4 Nordjylland 30. august.\nDansk korn bliver dyppet i svampegift, før det bliver sået i jorden.\nMen som P4 Nordjylland kunne fortælle 28. august, så kan det lade sig gøre at udvikle kornsorter, der hverken behøver den behandling eller en tur med marksprøjten for at overleve.\n– Hvis der er nogen, der vil gøre noget ved udviklingen på det her område, så får de et større tilskud, siger Bjarne Laustsen, der er medlem af Folketingets Fødevareudvalg. Mere konkret om hvilke midler, der tænkes på, oplyses dog ikke.\nBjarne Laustsen erkender dog, at en økonomisk indsprøjtning kan have lange udsiger. De fleste landmænd satser på højtydende kornsorter, der kræver kemi for at undgå sygdom, lyder forklaringen.\nDebatten om tvangsmodning af korn, kartofler og andre afgrøder med kemiske midler har tidligere været optalt her på gylle.dk, hvor artiklen udløste en bølge af protester.\nVælg økologisk efterårshygge og skån familien for sprøjtegifte\nSprøjtegifte ødelægger biodiversiteten i vore vandløb


Gasthaus Traube - Sammenlign Hotelpriser Dettingen an der Erms\nBillige Hoteller > Hoteller efter land > Hoteller i Tyskland > Hoteller i Dettingen an der Erms > Gasthaus Traube\nGasthaus TraubeNeuffener Straße 16, Dettingen an der Erms, Tyskland Vis kort\nGasthaus Traube: Find foto, anmeldelser, information, udstyr og sammenlign priser for 3 stjerner i Dettingen an der Erms, Tyskland.\nMed en beliggenhed i Dettingen an der Erms, byder Gasthaus Traube på overnatning til fordelagtige priser.Alle værelser på kroen har en moderne stil og tilbyder faciliteter som omfatter cd-afspiller, DVD afspiller og eget badeværelse. Samtlige værelser er forsynede med varme og telefoner.Kroens restaurant er en ideel løsning for gæster som ønsker at blive på stedet. Kun et stenkast derfra er der også et udvalg af spisesteder.Stuttgart Lufthavn er mindre end 30 minutters kørsel fra Gasthaus Traube. Hohenneuffen Castle er under 20 minutter i bil fra kroen.\nGenerelRestaurant, Kabel-/satellit-tv, Hårtørrer, Tv, Cd-afspiller, Dvd-afspiller, Brusebad, En suite, Privat badeværelseAndenPrivat toilet\nBrugere, som kiggede på Gasthaus Traube kiggede også på disse 3 stjerner Dettingen an der Erms hoteller:\nGenerel vurdering: 7.49/10Rengøring: 8.11/10Service: 7.81/10Udstyr: 7.5/10Beliggenhed: 7.5/10Mad: 6.85/10Værelser: 7.48/10baseret på 52 anmeldelser\nNærmeste hotellerGasthof Lowen Dettingen an der Erms